narito ang isang liig, bigaaan! ang sabi ng kaniyang kalapit na iniaabot sa kaniya ang liig ng isang inahing manok. may isang ulam, mga ginoo, na kayamanan ng isang bayan na ngayoy sadlakan ng lait at kutya ng mundo, na pinagsaukan ng kanilang mga dayukdok na sandok ng matatakaw na pook, na nasa kalunuran ng sangsinukob. itinuro sa pamag itan ng kaniyang sipit si sandoval na nakikipaglaban sa isang makunat na pakpak ng inahin. at mga taga kasilanganan! ang sagot ng tinukoy, na iginuhit ng pabilog ang kaniyang panandok upang maituro ang lahat ng kumakain. hindi pinapayagan ang mga patlang! humihingi ako ng salita! humihingi ako ng patis! ang dugtong ni isagani. dalhin dito ang lumpiya! hiningi ng lahat ang lumpiya at si tadeo ay umupong masaya dahil sa pagkakaalpas sa kagipitan. ang ulam na ipinatungkol kay. irene ay hindi lumabas na mabuti at ang gayon ay ipinahayag ni sandoval sa isang paraang lubhang napakasakit. nangingintab ang labas dahil sa mantika at baboy ang loob!